Tolong jelaskan mengenai Puteri Hang Li Po dari Hubungan China–Malaysia dalam bahasa melayu

Buku Sejarah Melayu tulisan Tun Seri Lanang ada mencatatkan perkahwinan Puteri Hang Li Po dengan Sultan Melaka. Maharaja China meminta utusan Melaka, Tun Perpatih Putih menjemput Sultan Mansur Shah (1456-1477) ke China untuk dikahwinkan. Puteri Hang Li Po diislamkan. Di Melaka terdapat sebuah Bukit Cina / Bukit Sam Po dan Perigi Hang Li Po.Bukit Sam Po dihadiahkan Sultan kepadanya sebagai mas kahwin dan tempat tinggal 500 dayangnya . Menteri China yang menghantar Puteri Hang Li Po ialah Dipo, bukan Laksamana Zheng He.

Dalam Sejarah Melayu, Sultan Melayu Melaka pernah menghantar surat kepada Kerajaan Ming untuk melaporkan kematian Puteri Hang Li Po. Diceritakan juga seorang anak Puteri Hang Li Po telah dilantik menjadi Penghulu di Jeram di sempadan negeri ()Selangor.

Namun begitu tidak terdapat cerita perkahwinan ini dalam catatan sejarah China seperti sejarawan Ma Huan, Fei Xin dan Gong Zhen .

Menurut Purcell (1967: 20) ada seorang jeneral Portugis ketika menduduki ()Melaka pada tahun 1511 telah meninggalkan catatan:

“Megat Iskandar Shah (yang bertakhta antara 1414 hingga 1424), iaitu Sultan Melaka ke-2, pernah memperisteri puteri dari seorang kapten China di Melaka.